Kasirye Ggwanga

Major Generali Kasirye Ggwanga (26 Omwezi gw'omunaana 1952 – 9 Omwezi gw'omukaaaga 2020), yali munnayuanda  munnamaggye mu ggye lya Uganda People's Defence Force .  Emabegako yasibwako ng'omusibe w'olutalo okumala ennaku 897, munda mu Uganda ne Tanzania .  Yali muwi w'amagezi eri  pulezidenti ku nsonga z'Obwakabaka bwa Buganda . Yaweebwa nnyo ekitiibwa kinene olw'okulwana kwe eri okukuuma obutonde .

 Obuvo bwe n’obuyigirize bwe 
Yazaalibwa mu 1952,  e Katakala mu Disitulikiti y’e Mityana eri  kitaawe eyali omuyizzi era omulimi. Kasirye Ggwanga yayiga obukugu bwombi era nga mulungi mu byombi. Yasomera Katakala Primary School, Namukozi oluvannyuma n’asomera e Kibuli Secondary School gyeyamalira siniya eyokuna. Oluvannyuma lw'okumaliriza siniya  4, yeegatta ku maggye ga Uganda mu 1972.  

 Emirimu gye 
Oluvannyuma lw'okuva mu nkambi n’okutendekebwa okwasooka, yasindikibwa mu Arua mu  ttundutundu lya  West Nile, ng’omusomi wa maapu, nga yaweereza mu kifo ekyo okutuusa mu 1977. Mu 1978, yakuzibwa n’aweebwa ekifo ky’omuserikale w’emmundu era omwaka ogwaddako, yakuzibwa n’atuuka ku ddaala lya staff seargent . 

Mu 1978, eggye lya Tanzania Tanzania People Defence Force (TPDF) lyalumba Uganda. Mu Mwezi gwokuna baawamba Kampala  nebagoba Idi Amin mu ntebe . Kasirye Ggwanga yawanika neyeewaayo , n’atwalibwa e  Tanga ,Tanzania ng’omusibe w’olutalo nnamba 17341. 

Mu Mwezi gw'omukaaga  1980, pulezidenti Godfrey Binaisa yateesa okukomyawo abasibe abaasibibwa olw'ebyobufuzi mu Uganda. Baasooka kuteekebwa mu kkomera ly'e Maluku mu Disitulikiti y'e Mbale . Oluvannyuma baatwalibwa mu kkomera lya Kirinya mu Disitulikiti y’e Jinja . Nga 7 Omwezi gw'ekkumi 1981, Kasirye Ggwanga yali mu kibinja ekyasooka okuteebwa. 

Oluvannyuma lw'emyezi esatu nga Kasirye Ggwanga ateereddwa, abayeekera ba Uganda Freedom Army (UFA) nga bakulembeddwamu Andrew Kayiira balumbye bbaalakisi y’amagye e Mengo Lubiri mu Kampala. Gavumenti mu kiseera ekyo eyali  mu buyinza , nga ekulemberwa Milton Obote owa Uganda People's Congress (UPC) mu nsobi yalowooza nti abasibe abayimbulwa gyebuvuddeko (abaali abajaasi ba Idi Amin) beenyigira mu bulumbaganyi buno. Kasirye Ggwanga yateekebwa  ku lukalala "lw'abeetaagibwa". Yekweka  

Mukulu we, Luteenanti James Kasirye, eyali omuvuzi w’ennyonyi z'amagye mu kiseera ekyo ng’asinziira mu   Nakasongola Millitary Airbase yakwatibwa era n’atulugunyizibwa, oluvannyuma n’attibwa bwe yagaana okuzuula muganda we Kasirye Ggwanga gye yali yeekwese.  

Okuwoolera okuttibwa kwa muganda we, Kasirye Ggwanga yeegatta ku bayeekera ba UFA, mu kiseera ekyo nga bawera nga 650.  Ekibinja kino kyakolera mu bitundu by'e Mawokota ne Mubende mu Buganda . Mu 1985, yava mu UFA n'ayingira eggye lya Yoweri Museveni erya  National Resistance Army, eryawamba obuyinza mu Mwezi ogusooka mu 1986.   Mu kiwenda ky'okuwamba  Kampala, Kasirye Ggwanga yaduumira ekibinja ky'emmundu kya mmita 120. 

Wakati wa 1986 ne  2005, yaweereza mu bifo bingi omuli nga ssentebe wa LC5 owa Disitulikiti ya Mubende n'era ng'akulira amaterekero mu ggye ly'eggwanga UPDF .Nga  31 Omwezi ogusooka 2005, yawummuzibwa okuva mu ggye ly'eggwanga ku ddaala lya Brigadier. Wabula oluvannyuma lw'emyezi esatu wabweru, yakomawo mu maggye n'asaba okuzzibwamu. Omudduumizi w'eggye lya UPDF owokuntiko  yamukkiriza okuddamu okugeegattako ku ndagaano ya myaka etaano ey'okuzibwa obuggya.

Mu gwokusatu  2018, Kasirye Ggwanga yakuzibwa okuva ku ddaala lya Brigadier n’adda ku lya  Major General mu kulinnyisa amaddaala  okwalimu abasajja n’abakazi ba UPDF abawera 1,384. Era mu butongole yawumuzibwa okuva  amagye ga Uganda mu 2018. 

 Ebibye ng'omuntu 
Kasirye Ggwanga yali taata mufumbo.  Yali mulimi alima eby'okutunda era yalina faamu bbiri; emu mu Disitulikiti y’e Mubende, n'endala mu Disitulikiti y’e Mukono eweza  yiika (0.81 km)  gye yayitanga Camp David  Ivan Okuda (18 March 2012). . Daily Monitor Mobile. Kampala. Retrieved 14 August 2017.  

 Entalo za Ggwanga n'amateeka. 
Mu bulamu bwe bwonna, Gen. Kasirye Ggwanga yawaaniibwa nnyo okusinga okutiibwa olw’ebyafaayo bye eby’obukambwe ennyo. Emirundi egiwerako, yakozesanga emmundu ye okugonjoola enkaayana, nga bweyeewaana.

Okusinziira ku mawulire ga Daily monitor, mu mwezi gw'omunaana 2017, Generali kati omugenzi yeewaana ku ky'okwokya gguleeda  gye yasanga ku ttaka lya muwala we e Lubowa mu nkingizi za Kampala.  Omusango mu bwangu gwerabirwa engeri poliisi gyetaakola kinene okwongera okunoonyereza.

Bwe yabuuziddwa ku byabaddewo, Generali  yagambye nti “Tulakita eyo najookya. Bagambe. Kati mbayigga. Ndi muyizzi muzibu. Bakimanye”. 

Okusinziira ku mawulire ga Softpower, mu Mwezi ogusooka ogwa 2019, Gen Kasirye Ggwanga yeewaanira ku muyimbi omumanyifu era omuwabuzi wa pulezidenti Catherine Kusasira. Mu kugezaako kwe okumalawo kkerere, munnamaggye eyagannyuka yakuba emipiira gy’emmotoka ya Catherine amasasi n’agireka nga gyonoonese era nga tegitambula. Nate era , Generali eyamala emyaka gye egyaddirira olutalo waggulu w’amateeka yavaawo nga tewali kimukoleddwako. Mbu mubutuufu  omuyimbi yeeyalina okumwetondera  kumpi kata amukube masasi  olwokukubira batabani be kkerere.

Bingi ebirekeddwayo ku bukambwe bwe oba okusingawo obulamu obw’omukwano obukaluba. Enfunda nnyingi  yatenderezebwanga abasinga obungi nga tebafaayo ku bantu abakoseddwa.

 Laba ne 

 Elly Kayanja
 Ali Kiiza

 Ebijuliziddwa 









 Ebijuliziddwa wabweru wa Wikipedia 

 Ekifaananyi kya Kasirye Ggwanga ku mukutu gwa Google.comOkfuga obuyinza